text: ডি ভিলিয়ার্সের সিদ্ধান্ত ভুল ছিল - NewsCricket24
  পাকিস্তানের দায়িত্ব নিতে প্রস্তুত ইমরান নাজির
  প্রস্তুতি ম্যাচে সোহানের নেতৃত্বে ওয়েস্ট ইন্ডিজের বিপক্ষে খেলবে টাইগাররা
  You are at:Home»আইসিসি বিশ্বকাপ ২০১৯»ডি ভিলিয়ার্সের সিদ্ধান্ত ভুল ছিল
  ডি ভিলিয়ার্সের সিদ্ধান্ত ভুল ছিল
  ব্যাট হাতে প্রতিপক্ষ বোলারদের কাঁদিয়ে রান বন্যা বসিয়ে দেয়ার ক্ষেত্রে অন্যতম দক্ষ কারিগর ছিলেন এবি ডি ভিলিয়ার্স। নিজের স্বতন্ত্র ব্যাটিং শৈলিই ছিল তার বড় অস্ত্র। চলমান আইসিসি ক্রিকেট বিশ্বকাপ শুরুর এক বছর আগেই হুট করে আন্তর্জাতিক ক্রিকেটকে বিদায় বলে দেন এই মারকুটে ব্যাটসম্যান। ফলে এই বিশ্বকাপে তাকে নিয়ে যে পরিকল্পনা করেছিল দক্ষিণ আফ্রিকা ক্রিকেট বোর্ড সেই পরিকল্পনাকে সাজাতে হয় নতুন করে।
  ডি ভিলিয়ার্স অবসর গ্রহনের পর পুনরায় ফেরার জন্য তাকে অনুরোধ করেন দক্ষিণ আফ্রিকা ক্রিকেট বোর্ডের প্রধান নির্বাচক। সেই অনুরোধ না রেখে নিজের অবস্থানে অনড় থাকেন ভিলিয়ার্স। তবে সেই অনড় অবস্থান ঠিক রাখতে পারেননি তিনি। প্রোটিয়াদের বিশ্বকাপ স্কোয়াড ঘোষণার আগের দিন আবার জাতীয় দলে ফেরার ইচ্ছা পোষণ করেন মারকুটে এই ব্যাটসম্যান। তবে ততদিনে যে বেশ দেরি হয়ে গেছে সেটা আর বলার অপেক্ষা রাখে না। ফলে তাকে বাইরে রেখেই স্কোয়াড ঘোষণা করতে বাধ্য হয় দক্ষিণ আফ্রিকা ক্রিকেট বোর্ড।
  এদিকে ডি ভিলিয়ার্সের এমন কাণ্ডে কেউ কেউ প্রশংসা করলেও কেউ আবার এক হাত নিয়েছেন। ক্রিকেট বিশ্বের অন্যতম সেরা এই ব্যাটসম্যান তাই সমালোচিত হয়েছেন এই ইস্যুতে। এবার ডি ভিলিয়ার্স ইস্যুতে মুখ খুলেছেন প্রোটিয়া ব্যাটসম্যান ভা ডার ডসেন।
  ডসেন বলেন, 'এমন একটি টুর্নামেন্টের স্কোয়াড ঘোষণা করার আগের দিন ফেরার কথা আপনি বলতে পারেন না। প্রায় এক বছর ধরে সময় নিয়ে স্কোয়াডটি গুছিয়ে তোলা হয়েছে। ডি ভিলিয়ার্স ঠিক নাকি ভুল সেই বিচার আমি করতে চাচ্ছি না। পরিস্থিতিটা কি হয়েছে আমি শুধু সেটা বুঝাতে চাচ্ছি। তিনি বিশ্বের একজন সেরা ব্যাটসম্যান অবশ্যই। তবে তার এমন সিদ্ধান্ত সঠিক ছিল না।'